คัด 17 หุ้นวิ่งรับฤดูร้อน ชูกลุ่มเครื่องดื่ม-พัดลม แอร์ รับอานิสงส์โดดเด่น!
คัด 17 หุ้นวิ่งรับฤดูร้อน ชูกลุ่มเครื่องดื่ม-พัดลม แอร์ รับอานิสงส์โดดเด่น!
5 เม.ย. 2562

ผู้สื่อข่าวรายงานว่า ราคาหุ้นกลุ่มเครื่องดื่มปรับตัวขึ้นถ้วนหน้า คาดรับผลดีช่วงฤดูร้อนและถือเป็นช่วงไฮซีซั่น นำโดย TACC,MALLE,CBG,SAPPE,ICHI ปรับตัวขึ้นถ้วนหน้า ขณะเดียวกันยังมีหุ้นกลุ่มผลิตพัดลม แอร์ และกลุ่มหุ้นสินเชื่อเช่าซื้อที่ได้รับผลดีในช่วงนี้เช่นกัน
สำหรับ บริษัท ที.เอ.ซี. คอนซูเมอร์ จำกัด (มหาชน) หรือ TACC ณ เวลา 11.55น. อยู่ที่ระดับ 3.90 บาท บวก 0.16 บาท หรือ 4.28% ด้วยมูลค่าซื้อขาย 10.74 ล้านบาท
ส่วนบริษัท คาราบาวกรุ๊ป จำกัด (มหาชน) หรือ CBG  ณ เวลา 11.56น. อยู่ที่ระดับ 53.25 บาท บวก 1.00 บาท หรือ 1.91% ด้วยมูลค่าซื้อขาย 63.66 ล้านบาท
ด้านบริษัท มาลีกรุ๊ป จำกัด (มหาชน) หรือ MALEE ราคาหุ้นอยู่ที่ระดับ 7.45 บาท บวก 0.20 บาท หรือ 2.76% ด้วยมูลค่าซื้อขาย 3.87 ล้านบาท
ส่วน บริษัท เซ็ปเป้ จำกัด (มหาชน) หรือ SAPPE ราคาหุ้นอยู่ที่ระดับ 19 บาท บวก 0.10 บาท หรือ 0.53% ด้วยมูลค่าซื้อขาย 0.39 ล้านบาท
ขณะที่ บริษัท อิชิตัน กรุ๊ป จำกัด (มหาชน) หรือ ICHI ณ เวลา 12.00 น. ราคาหุ้นอยู่ที่ระดับ 3.56 บาท บวก0.04 บาท หรือ 1.14% ด้วยมูลค่าซื้อขาย 0.80 ล้านบาท
โดยข้อมูลจากบทวิเคราะห์ บล.เคจีไอ ซึ่งได้ระบุว่า หุ้นที่ได้รับผลดีช่วงฤดูร้อนมีดังนี้ 1.กลุ่มหุ้นเครื่องดื่ม (SAPPE, TACC, ICHI,CBG, และขวดน้ำดื่ม (SITHAI) 2) กลุ่มหุ้นผลิตพัดลม แอร์ (KOOL และ SNC) : เลือก KOOL เป็นหุ้นเด่น แนวรับ 7.0 บาท / แนวต้าน 8.2 บาท และ 3.กลุ่มหุ้นสินเชื่อเช่าซื้อ แอร์ (SINGER และ TSR)
ด้านบล.ฟิลลิป ระบุในบทวิเคราะห์วันนี้(5เม.ย.62) ว่า Theme เด่นน่าสนใจหุ้นรับหน้าร้อน: SAPPE, AOT, AAV, MINT, CPALL, MAJOR
ส่วนบล.ดีบีเอส วิคเคอร์ส  # กลยุทธ์ คือ เก็งกำไรรอบสั้นแนวต้านเป็น 1650-1660 จุด แต่หากกลับมีแรงขาย แนวรับเป็น 1620,1610 จุด ไม่ควรคาดหวังผลตอบแทนสูง หากดัชนีต่ำกว่า 1640 จุด จะเป็นจุดตัดขาดทุนในระยะสั้น # หุ้นแนะนำ: หุ้นรับหน้าร้อน: AOT,MINT,ERW,BJC,CPALL,HMPRO
ด้านบล.บัวหลวง แนะนำ “ซื้อ” ราคาเป้าหมาย 82 บาท/หุ้นเชื่อว่าความกังวลเกี่ยวกับการปรับเพิ่มค่าแรงขั้นต่ำในปีหน้าได้สะท้อนในราคาหุ้นแล้ว ในขณะที่แนวโน้มผลประกอบการที่แข็งแกร่งในไตรมาส 2/62 ดูเหมือนว่ายังไม่ได้รับรู้เข้าไปทั้งหมด ดังนั้นจึงมองว่าเป็นโอกาสทีดีที่จะเข้าสะสมหุ้น CPALL
ยอดขายสาขาเดิมในไตรมาส 2/62 มีแนวโน้มเติบโตดี เนื่องจากปรากฎการณ์เอลนีโญ่ส่งผลให้สภาพอากาศร้อนและแห้งแล้งยาวนานไปจนถึงปลายไตรมาส ซึ่งโดยปกติแล้วยอดขายของร้าน 7-Eleven จะดีมากในช่วงฤดูร้อน เนื่องจากเครื่องดื่มขายดี